ખુશી કે પ્યારના આદાનપ્રદાન માટે દેશની સીમા દીવાર ખડી ન કરી શકો. બીજા દેશોમાં આપણા તહેવારોની બોલબાલા છે. તો એમના તહેવાર આપણે ઉજવીએ એમાં ખોટું શું છે? એમાંય વેલેન્ટાઈન ડે તો પ્યાર મોહબ્બતનું પ્રતીક છે. પ્રેમ-શાંતિનું આદાનપ્રદાન કરવું એ તો આપણા દેશની પ્રાચીન સંસ્કૃતિ છે. કેટલાક જો ગેરલાભ ઊઠાવે તો એમાં વાંક આપણો છે. તહેવારનો નહીં. મારા ઘરમાં પરિવાર સાથે શિષ્ટ રીતે ઉજવાય છે. મારા દોસ્તો આજેય કાર્ડ-ગિફ્ટ્સ પાઠવીને દોસ્તી મજબૂત બનાવે છે. હું એને વ્યાપાર નથી માનતી. એમ જુઓ તો ન્યૂ યર પણ વિદેશી પરંપરા છે. એ દિવસે લાખ્ખો કરોડોનો વ્યાપાર થાય જ છેને!